INFORMACIJE O KLIJENTU:

Crveni krst Crne Gore (CKCG) je jedinstvena, nezavisna i dobrovoljna humanitarna organizacija koja djeluje na teritoriji Crne Gore, kao jedino priznato nacionalno društvo Crvenog krsta u državi. Crveni krst Crne Gore je ujedno i najstarija humanitarna organizacija, osnovana 1875. godine na Cetinju, kao prvo nacionalno društvo na Balkanu, a 22. u svijetu. Zakonom o Crvenom krstu Crne Gore, Crveni krst se danas pozicionira kao moderna organizacija koja pomaže državnim organima u humanitarnoj oblasti i obavlja poslove od javnog interesa koji mu se ovim Zakonom povjeravaju.

**Misija Crvenog krsta Crne Gore** usmjerena je na sprječavanje i olakšavanje ljudske patnje, ma gdje ona bila. Crveni krst štiti život i zdravlje, naročito u vrijeme oružanog sukoba i drugih vanrednih stanja, radi na sprječavanju bolesti i unaprjeđivanju zdravlja, socijalne zaštite, podstiče dobrovoljnost i solidarnost  svog članstva da pruže pomoć svima kojima je pomoć potrebna, radi na podizanju nivoa svijesti o humanitarnim potrebama i djelovanju na zaštiti dostojanstva i poboljšanju života ugroženih. Razvojem svojih resursa i izgradnjom partnerskih odnosa sa drugim organizacijama u zemlji i inostranstvu, obezbjeđuje pružanje humanitarnog odgovora na sve oblike ugroženosti u redovnim i vanrednim situacijama.

**Vizija Crvenog krsta** je da inspiriše, podstakne, olakša i uvijek promoviše sve oblike humanitarnih aktivnosti, uz prevenciju i olakšavanje ljudske patnje, i na taj način doprinese održavanju i promociji ljudskog dostojanstva i mira u svijetu.

Tokom svih godina rada Crveni krst Crne Gore pridržava se i promoviše sedam principa Pokreta, a to su: humanost, dobrovoljnost, nezavisnost, neutralnost, nepristrasnost, jedinstvo i univerzalnost.

Crveni krst Crne Gore čine organizacije Crvenog krsta na nivou opština, ukupno 23 organizacije, sa svojstvom pravnog lica – devetnaest opštinskih organizacija Crvenog krsta; Crveni krst Glavnog grada; Crveni krst Prijestonice i dvije gradske organizacije Crvenog krsta.

MOTIVACIJA:

Kao glavni problem, iz organizacije CKCG, navode nepostojanje centralizovane baze sistema, koja bi obuhvatila postojeće pojedinačne baze iz svih opštinskih jedinica, čime bi bio olakšan pristup i manipulacija podacima.

Takođe, kao nedostatak navode adekvatnu i optimalnu platformu za komunikaciju i obavještenja sa volonterima i donatorima, jer trenutno za takve vrste aktivnosti koriste aplikaciju Viber što im otežava i usporava rad zbog mnogobrojnih, nepreglednih, i nedovoljno organizovanih grupnih chat-ova.

Još jedna mana postojećeg sistema organizacije CKCG je nedovoljna digitalizacija, što bi bilo prevaziđeno u značajnoj mjeri našim projektom.

Poboljšana mogućnost marketinga kroz razne panele za publikaciju i predstavljanje uspješnih humanitarnih akcija, kao i najave novih, je takođe od velikog značaja.

ISTRAŽIVANJE DJELATNOSTI:

Humanitarna pomoć je materijalna ili logistička pomoć za humanitarne svrhe, obično kao odgovor na humanitarne krize.

Primarni cilj humanitarne pomoći je spašavanje života, ublažavanje patnje i održavanje ljudskog dostojanstva.

Humanitarna organizacija (dobrotvorna organizacija), vrsta organizacije kojoj pripada CKCG, je vrsta neprofitne organizacije.

Fokusirana je ka opštim ciljevima filantropske prirode (dobrotvorne, obrazovne, verske ili druge aktivnosti koje služe javnom interesu ili opštem dobru).

Fondacija (dobrotvorna) je oblik neprofitne organizacije koja donira sredstva i podršku drugim organizacijama, ili obezbeđuje izvor finansiranja za svoje dobrotvorne projekte.